Ibandla leMDC selisole inyathelo elithethwe libhanga elikhulu lelizwe eleReserve Bank of Zimbabwe elithi lizakwethula imali entsha kumaviki amabili azayo, ngendlela yokuqeda uhlupho lokusilela kwayo.Embikweni eliwethule ngoLwesithathu, ibandla leli lithi kusukela ngomnyaka ka 2017, eleZimbabwe selisebenzise imhlobo yemali emihlanu, okukhomba ukuthi uhulumende kalalwazi olujulileyo ngenhlelo zokuthuthukisa umnotho welizwe.Usibalukhulu webhanga leReserve uMnu. John Mangudya ngoLwesibili wethule umbiko othi uzakwethula imali entsha eyesilinganiso sama $2 dollars, $5 dollars, njalo imali le izasetshenziswa ndawonye leyama bond notes, evele ikhona.Kodwa ibandla leMDC lithi kufanele kulungiswe umnotho welizwe kuqala njalo kuqedwe inkohlakalo ekhona elizweni ngoba umhlaba kawumthembi umongameli Emmerson Mnangagwa kanye lomphathintambo obona ngezemali uMnu. Mthuli Ncube kwezemali.Kubikwa kulokuphikisana phakathi kuka Mnu. Ncube loMnu. Mangudya ngokuthi imali le iyabe intsha kumbe hatshi.UMnu. Nkululeko Sibanda, oyisikhulumeli sikaMnu. Nelson Chamisa, umkhokheli webandla leMDC uchasisa okunengi ngaloludaba
